User talk:Channel Titas

কাজী জহির উদ্দিন তিতাস
কাজী জহির উদ্দিন তিতাস ১৯৮৩ সালের ৯ সেপ্টেম্বর ব্রাহ্মণবাড়িয়া জেলার সদর উপজেলার সাদেকপুর ইউনিয়নের চিলোকূট গ্রামের কাজী বংশে জন্ম গ্রহণ করেন। তার পিতার নাম কাজী জালাল উদ্দিন, মাতার নাম মোছা ঃ নূরুন্নাহার বেগম।

তিনি প্রথমে চিলোকূট সরকারী প্রাথমিক বিদ্যালয়ে লেখা-পড়া করেন। পরবর্তীতে বড়াইল হোসাইনিয়া উচ্চ বিদ্যালয়, চিলোকূট উচ্চ বিদ্যালয়, ব্রাহ্মণবাড়িয়া সরকারী কলেজ ও জাতীয় বিশ্ববিদ্যালয়ে পড়া-শুনা করেন।

স্কুল জীবন থেকেই তিনি সাংবাদিকতা পেশার সাথে যুক্ত হয়ে পড়েন। তিনি বিভিন্ন পত্রিকায় কাজ করেন। এক সময় তিনি ব্রাহ্মণবাড়িয়া থেকে প্রকাশিত  দৈনিক আজকের হালচাল, দৈনিক আমার জেলা, দৈনিক সহযাত্রী, দৈনিক প্রজাবন্ধু, দৈনিক চলারপথে, ঢাকা থেকে প্রকাশিত জাতীয় দৈনিক আমাদের কণ্ঠ পত্রিকায় কাজ করেন। পরে তার সম্পাদনায় “সাপ্তাহিক আমার তিতাস” নামে একটি পত্রিকা প্রকাশিত। পরবর্তীতে তিনি দৈনিক আমার জেলা পত্রিকায় সম্পাদক হিসেবে নিয়োগ প্রাপ্ত হন।

বর্তমানে তিনি ঢাকা থেকে “চ্যানেল নিউজ” নামে একটি অনলাইন টিভি’র সম্পাদকের দায়িত্ব পালন করছেন ও আইপি টিভি চ্যানেল ২৬ এর হেড অব নিউজ এর দায়িত্বে নিয়োজিত।

এছাড়াও তিনি বিভিন্ন সংগঠনের দায়িত্ব পালন করেন। ব্রাহ্মণবাড়িয়া জেলা কবি পরিষদ’র তিনি ছিলেন প্রতিষ্ঠাতা সাধারণ সম্পাদক। বাংলাদেশ মানবাধিকার ব্যুরো, ব্রাহ্মণবাড়িয়া জেলা শাখার সাধারণ সম্পাদক, “জাতীয় সাংবাদিক কল্যাণ ফাউনেডশন” এর যুগ্ম মহাসচিব।

বর্তমানে তিনি জাতীয় সাংবাদিক ক্লাবের সভাপতির দায়িত্ব পালন করছেন।